**ALAPÍTÓ OKIRAT**

Alulírott alapítók a Lélek – Jelenlét Alapítvány létrehozása érdekében az alábbi Alapító Okiratot fogadjuk el:

Az Alapító Okirat abból a célból készült, hogy a Polgári Törvénykönyvről szóló 2013. évi V. törvény (a továbbiakban: Ptk.) 3:378. – 3:404. §-ai, valamint a 2011. évi CLXXV. törvény alapján a jelen Alapító Okirat szerinti alapítók alapítványt hozzanak létre felismervén azt a célt, hogy a Szegedi Katolikus Egyetemi Lelkészséghez tartozó egyetemista fiatalok, hozzátartozóik, egyetemi/főiskolai oktatók és bárki szervezett formában nagyobb mértékben tudják elősegíteni szociális-karitatív, kulturális, vallási, szabadidős és sport tevékenységet. Az Alapítvány nyitott, ahhoz a felajánlott összegnek az Alapítvány számlájára történő befizetésével bel- és külföldi természetes és jogi személyek, intézetek és intézmények egyaránt csatlakozhatnak. A cél megvalósításához szükséges eszközök átadásával is csatlakozni lehet az Alapítványhoz.

Az Alapítvány neve: Lélek-Jelenlét Alapítvány

Az alapítvány székhelye: 6720 Szeged, Dugonics tér 12.

Az Alapítvány természetbeni székhelyét, mely a Szeged - Belvárosi r.k. Plébánia tulajdonát képezi, külön székhelybiztosító nyilatkozat alapján használja.

Az alapítók:

1. Csiszár Imre (szül.: Győr, 1972. 08. 29. a.n.: Vigner Magdolna, adóazonosító jel: 8385910948) 6725 Szeged, Alkony u. 10/B sz. alatti lakos.
2. Krabót-Hóbár Ágnes (szül.: Zalaegerszeg, 1976. 12. 21. a.n.: Tuboly Teréz, adóazonosító jel: 8401660483) 6754 Újszentiván, Árpád u. 37. sz. alatti lakos.
3. Hortobágyi Attila (szül.: Szombathely, 1975. 12. 19. a.n.: Szeli Klára, adóazonosító jel: 8397980660) 6720 Szeged, Roosevelt tér 6. sz. alatti lakos.

Az alapítók kijelentik, hogy az Alapítvány nem közhasznú jogállású szervezetként, de közhasznú tevékenységet folytató alapítványként kíván működni.

Az Alapítvány célja:

* A Szegedi Katolikus Egyetemi Lelkészség szociális, karitatív, kulturális, vallási, tevékenységeinek anyagi, technikai feltételeinek javítása műszaki, technikai berendezések beszerzésével,
* a szabadidős programok támogatása, így különösen a környezettudatos nevelést elősegítő, ill. a kulturális örökségünk megismertetésére irányuló programok, tanulmányi kirándulások,
* a Lelkészség eszközeinek bővítése, felújítása,
* ifjúsági vezetők, trénerek képzése, ill. annak támogatása, valamint képzési anyagok, módszertani gyűjtemények kiadása, mely megfelel az 2011. évi CXC. törvény a nemzeti köznevelésről 4. § (1) a) – u) szerinti közhasznú tevékenységnek,
* egyetemista fiatalok bevonása szociális tevékenységek végzésébe (hajléktalanok, idősek, betegek, testi v. szellemi fogyatékkal élők közt), mely megfelel az 2011. évi CLXXXIX. törvény Magyarország helyi önkormányzatairól 23. § (4) bekezdés 4. pont és 23. § (5) bekezdés 11. pont szerinti közhasznú tevékenységnek,
* egyetemista fiatalok társadalmi szerep- ill. felelősségvállalásra, karitatív elköteleződésre nevelése, szociális érzékenységet, toleranciát, elfogadást elősegítő programok, képzések, projektek szervezése, ill. ezeken való részvétel,
* hallgatói öntevékeny csoportok támogatása (kulturális, szociális, művészeti, közéleti, sport), mely megfelel az 1991. évi XX. törvény a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat és hatásköreiről 121. § a)-b) és 2011. évi CLXXXIX. törvény Magyarország helyi önkormányzatairól 13. § (1) bekezdés 7. pontja szerinti közhasznú tevékenységnek,
* ifjúságvédelemmel kapcsolatos, a deviáns magatartásformák megelőzését célzó programok szervezése és támogatása,
* ifjúsági munkával kapcsolatos konferenciák,
* sportéletének fellendítése, mely megfelel az 2004. évi I. törvény a sportról 49. § c)-e) pont szerinti közhasznú tevékenységnek,
* a Lelkészség fejlődését biztosító pályázati lehetőségek folyamatos figyelése, pályázatok elkészítése,
* az országos és regionális, valamint városi ünnepek szervezése, lebonyolítása,
* fiatalok családi életre, házasságra való felkészítésének segítése az 1997. évi XXXI. törvény a gyermekek védelméről és a gyámügyi igazgatásról 17. § (1) bekezdés szerint
* az egészséges életmódra nevelés tárgyi és anyagi feltételeinek bővítése, mely megfelel az 2011.évi CLXXXIX. törvény Magyarország helyi önkormányzatairól 13. § (1) bekezdés 4. és 5. pont és 23. § (5) bekezdés 9. pont szerinti közhasznú tevékenységnek,
* kapcsolat keresése a hasonló célokat kitűző szervezetekkel mind bel- mind külföldön, különös tekintettel a határon túli magyarság hasonló szervezeteivel; partnerkapcsolat, cserelehetőségek kiépítése, közös projektek kidolgozása 2011. évi CLXXIX. törvény a nemzetiségek jogairól 115. § a)-i) szerint.

Az Alapítvány vagyona, alapítók közötti megoszlása:

Induló vagyon 30.000,- Ft, azaz harmincezer forint készpénz, melyet az alapítók 30 napon belül, azaz harminc napon belül befizetnek az Alapítvány számlájára az alábbiak szerint:

Csiszár Imre 10.000,- Ft

Krabót-Hóbár Ágnes 10.000,- Ft

Hortobágyi Attila 10.000,- Ft

Az induló vagyonból 10.000,- Ft fordítható a működés megkezdésére. A folyamatos működés során az összes vagyon 20%-a fordítható működési költségekre, 10% vállalkozási tevékenységre, illetve 70% közvetlenül alapítványi célokra.

Az Alapítvány vagyona az alapítók által a fentiekben meghatározott alapítói vagyonból, valamint az alapítvány működése során az Alapítványhoz csatlakozó személyek általi vagyoni juttatásból, illetve bármely személy által az Alapítvány javára rendelkezésre bocsátott vagyonrészből tevődik össze.

Az Alapítványi vagyon felhasználásának jogcímei:

1. Az alapítvány működésével kapcsolatos költségek fedezése.
2. Vállalkozási tevékenység folytatása.
3. A Lelkészség tárgyi feltételeinek szinten tartásához és javításához anyagi segítségnyújtás – szakmai tárgyú könyvek, eszközök vásárlása.
4. A Lelkészség működésének szinten tartásához anyagi segítségnyújtás /karbantartás, felújítás, a beruházás költségeihez történő hozzájárulás/.
5. A szociális – karitatív területen olyan programokra, melyek a rászorulók segítését, valamint az egyetemista fiatalok szociális irányú társadalmi szerepvállalását célozzák.
6. Olyan módszertani segédanyagok beszerzése, melyek az ifjúsági vezetők képzéséhez szükségesek.
7. Olyan képzési anyagok kiadására, melyek az ifjúsági vezetők képzéséhez szükségesek.
8. A hazai és külföldi ifjúságpasztorációs intézményekkel történő együttműködés, kapcsolatok kialakítása.
9. A tevékenység eredményességének fokozása érdekében kirándulások, cserelátogatások, kiállítások, színház- és múzeumlátogatások költségeinek részbeni vagy egészbeni fedezete.
10. Az Alapítvány céljai érdekében benyújtott pályázatok költségeire (pályázati díjak stb.).

Az alapítvány kezelése és képviselete:

Az Alapítvány kezelő szervezete a Kuratórium, mely 5 (öt) tagból áll.

A Kuratórium mindenkori elnöke a Szegedi Katolikus Egyetemi Lelkészség mindenkori egyetemi lelkésze.

A Kuratórium további tagjai: a mindenkori Lelkészségi Tanács többségi szavazással jóváhagyott, a Szegedi Katolikus Egyetemi Lelkészség keretein belül tevékenykedő önkéntesek (4 fő).

A mindenkori Lelkészségi Tanács a kuratóriumi tagokat határozatlan időre jelöli ki. A kuratóriumi tagi tisztség elfogadással jön létre.

Összeférhetetlenségi rendelkezések:

„A döntéshozó szerv, valamint az ügyvezető szerv határozathozatalában nem vehet részt az a személy, aki vagy akinek közeli hozzátartozója a határozat alapján

a) kötelezettség vagy felelősség alól mentesül, vagy

b) bármilyen más előnyben részesül, illetve a megkötendő jogügyletben egyébként érdekelt.

(2) Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.

(Ectv. 38. § (1) – (2) bekezdések)

„[A vezető tisztségviselővel szembeni követelmények és kizáró okok]

(1) Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

(2) Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.

(3) A vezető tisztségviselő ügyvezetési feladatait személyesen köteles ellátni.

(4) Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

(5) Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.

(6) Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.” (Ptk. 3:22. §)

„Az alapítvány kedvezményezettje és annak közeli hozzátartozója nem lehet a kuratórium tagja. Az alapító okirat eltérő rendelkezése semmis.

Az alapító és közeli hozzátartozói nem lehetnek többségben a kuratóriumban. Az alapító okirat eltérő rendelkezése semmis.” (Ptk. 3:397. § (3) és (4) bekezdés)

„A határozat meghozatalakor nem szavazhat az,

a) akit a határozat kötelezettség vagy felelősség alól mentesít vagy a jogi személy terhére másfajta előnyben részesít;

b) akivel a határozat szerint szerződést kell kötni;

c) aki ellen a határozat alapján pert kell indítani;

d) akinek olyan hozzátartozója érdekelt a döntésben, aki a jogi személynek nem tagja vagy alapítója;

e) aki a döntésben érdekelt más szervezettel többségi befolyáson alapuló kapcsolatban áll; vagy

f) aki egyébként személyesen érdekelt a döntésben.” (Ptk. 3:19. § (2) bekezdés)

Az Alapítvány vagyonát a Kuratórium kezeli.

A Kuratórium szükség szerinti gyakorisággal, de legalább évente egyszer ülésezik. Kuratóriumi ülést kell összehívni, ha legalább két kuratóriumi tag azt írásban az elnökhöz eljuttatott kérelmében igényli, illetve abban az esetben is, ha a tárgyévben felhasználásra tervezett összeg a tárgyévet megelőző évben az Alapítvány javára befolyt szabad pénzösszeg 50%-át eléri. Egyébként az elnök bármikor jogosult a Kuratórium ülését összehívni, amennyiben a Kuratórium döntését bármely kérdésben szükségesnek tartja.

Az ülést annak megtartása előtt legalább 8 nappal az elnök írásban hívja össze olyképpen, hogy a meghívóban a kuratóriumi ülés napirendi pontjait is közölni kell a tagokkal. A 8 napba az ülés napja nem számít bele. A Kuratórium ülései nyilvánosak, azon bárki jogosult részt venni.

A Kuratórium akkor határozatképes, ha az ülésen legalább 3 kuratóriumi tag – köztük az elnök is – jelen van. A Kuratórium döntéseit nyílt, kézfeltartásos szavazás formájában hozza meg.

A Kuratórium döntéseit az ülésen jelenlevő tagok egyszerű szótöbbségével hozza. Szavazategyenlőség esetén újabb kuratóriumi ülést kell összehívni. Az ismételt ülés akkor lesz határozatképes, ha az összes tag és az elnök is jelen van. Kuratórium döntését szintén nyílt, kézfeltartásos szavazás formájában hozza meg azzal, hogy az ismételt kuratóriumi ülés esetén tartandó szavazáskor tartózkodásnak helye nincs.

A minősített ügyekben a Kuratórium a jelenlevő tagok kétharmadának szótöbbségével határoz. Minősített ügynek tekintendő a Kuratórium Működési Szabályzatának megváltoztatása, valamint az alapítványi vagyon legalább feléről való rendelkezésről hozandó döntés.

A Kuratórium elnöke a Kuratórium döntéseiről köteles olyan nyilvántartást vezetni, melyből a Kuratórium döntésének tartalma, a döntéshozatal időpontja és hatálya, valamint a döntés ellen, illetve mellett szavazók számaránya megállapítható.

A Kuratórium döntését az elnök a döntésben közvetlenül érintett személlyel postai úton, írásban közli. Az elnök valamennyi kuratóriumi döntés nyilvánosságra hozataláról is köteles gondoskodni olyképpen, hogy a döntéseket az Alapítvány székhelyén elhelyezett hirdetőtáblán közzéteszi.

A Kuratórium határozathozatalában nem vehet részt az a kuratóriumi tag, aki vagy akinek közeli hozzátartozója, élettársa (a továbbiakban együtt: hozzátartozó) a döntés alapján

1. kötelezettség, vagy felelősség alól mentesül, vagy
2. bármilyen más előnyben részesül, illetve a kötendő jogügyletben egyébként érdekelt. Nem minősül előnynek az alapítvány cél szerinti juttatási keretében a bárki által megkötés nélkül igénybe vehető nem pénzbeli szolgáltatás.

Az Alapítvány esetleges megszűnését követő két évig nem lehet más közhasznú szervezet vezető tisztségviselője az a személy, aki olyan közhasznú szervezetnél töltött be – annak megszűnését megelőző két évben legalább egy évig – vezető tisztséget, amely az adózás rendjéről szóló törvény rendelkezése szerinti köztartozását nem egyenlítette ki.

A Kuratórium tagja, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

Az Alapítvány éves beszámolójának elfogadása a Kuratórium hatáskörébe tartozik, ebben a kérdésben a Kuratórium a jelenlevő tagok kétharmados szótöbbségével határoz. A Kuratórium döntéseinek végrehajtásáért a Kuratórium elnöke felel.

A Kuratórium tagjai tevékenységüket díjazás nélkül látják el, a felmerült költségeik megtérítését sem igényelhetik.

A Kuratórium egyebekben a vonatkozó jogszabályok és a jelen Alapító okirat keretei között meghatározott, és a kuratóriumi tagok által kiegészített ügyrend alapján önállóan végzi kezelő és képviselő tevékenységét.

A Kuratórium elnöke, tagjai:

Elnök:

**Köllő Alexandru-Mihaly, Topliţa/Maroshévíz (Románia), 1986. 10. 19., Kósa Szilvia, 6720 Szeged, Dóm tér 15.**

A Kuratórium tagja, egyben titkára:

Lengyel András, Szeged, 1992. 11. 20., Rátfai Andrea, 6723 Szeged, Pósz Jenő u. 1/B

A Kuratórium további tagjai:

Kóczán Balázs, Szentes, 1992. 03. 09., Rimfel Klára, 6600 Szentes, József Attila u. 17.

**Kóczán Dániel, Szentes, 1996. 07. 24., Rimfel Klára, 6600 Szentes, József Attila u. 17.**

Bauer Iván, Novi Sad/Újvidék (Szerbia), 1990. 11. 28., Gasparovszki Krisztina, 6710 Szeged, kökörcsin u. 17.

Az Alapítvány képviselője: a Kuratórium elnöke, **Köllő Alexandru-Mihaly**

akadályoztatása esetén

Lengyel András titkár és

 Kóczán Balázs tag együttesen

A Kuratórium tagjának megbízatása megszűnik lemondással, az alapító által történő visszahívással, a kuratóriumi tag halálával, továbbá azokban az esetekben, ha a kuratóriumi tagot bíróság jogerős ítélete a közügyektől eltiltásra ítélte, illetve amennyiben bíróság jogerős ítélete alapján ítélőképességét elveszíti.

Az Alapítvány vagyonfelhasználása:

A Kuratórium egyedileg benyújtott igények alapján dönt az alapítványi vagyon felhasználásáról. Ennek során a kérelmezőket pénzbeni, tárgyi támogatásban részesítheti az Alapítvány. Ezen túl a Kuratórium dönt a jelen Alapító okirat szerinti bármely alapítványi cél eléréséhez szükséges vagyonfelhasználásáról, illetve annak mértékéről. Az egyes megfogalmazott célok eléréséhez az Alapítvány pályázatot írhat ki.

Az Alapítvány céljának megvalósítására rendelt alapítványi vagyonból nyújtott támogatásokból egyedileg benyújtott kérelmek alapján bárki részesülhet.

Az igénylő írásba foglalt igényét az igényelt támogatás céljának és a támogatás összegének meghatározásával a Kuratórium elnökéhez tartozik eljuttatni. A benyújtott kérelem kérdésében a Kuratórium a soron következő ülésen határoz.

Az Alapítványi támogatás lehet egyszeri, illetve rendszeres támogatás is.

Az Alapítvány vagyona 10.000,- Ft készpénz kivételével teljes körűen felhasználható.

Vegyes rendelkezések:

Az Alapítvány vállalkozási tevékenységet csak a fentebb meghatározott alapítványi cél megvalósítása érdekében, azokat nem veszélyeztetve végezhet.

Az Alapítvány a vállalkozási tevékenysége során elért eredményét az alapítványi célok megvalósítására köteles fordítani.

Az Alapítvány közvetlen politikai tevékenységet nem folytathat, szervezete pártoktól független és azoknak anyagi támogatást nem nyújt.

Az Alapítvány működésével kapcsolatos nyilvános iratokba bármely személy jogosult betekinteni a Kuratórium elnökéhez benyújtott írásbeli kérelme alapján. A Kuratórium elnöke az iratbetekintés eszközlését a soron következő ülésen köteles biztosítani.

Az Alapítvány éves beszámolója – a Kuratórium által történt elfogadását követően – nyilvános.

Az éves beszámolót a Kuratórium elnöke köteles az Alapítvány székhelyén elhelyezett hirdetőtáblán közzétenni. Egyebekben az Alapítvány cél szerinti tevékenységének és gazdálkodásának legfontosabb adatait és az éves beszámolóra vonatkozó szabályok szerint kell nyilvánosságra hozni.

Az Alapítvány határozatlan időtartamra jön létre.

Az alapítvány megszűnése:

(1) Az alapítvány megszűnik, ha

*a)* az alapítvány a célját megvalósította, és az alapító új célt nem határozott meg;

*b)* az alapítvány céljának megvalósítása lehetetlenné vált, és a cél módosítására vagy más alapítvánnyal való egyesülésre nincs mód; vagy

*c)* az alapítvány három éven át a célja megvalósítása érdekében nem folytat tevékenységet.

(2) Az alapító nem szüntetheti meg az alapítványt.

(3) Ha valamelyik megszűnési ok bekövetkezik, a kuratórium értesíti az alapítói jogokat gyakorló személyt vagy szervet a szükséges intézkedések megtétele érdekében, és a megszűnési ok bekövetkeztét közli a felügyelőbizottsággal és a könyvvizsgálóval is.

(4) Ha az alapítói jogokat gyakorló személy vagy szerv a megszűnési ok alapján harminc napon belül érdemi intézkedést nem hoz, a kuratórium ezt követően köteles a nyilvántartó bírósághoz bejelenteni a megszűnési okot. A bejelentési kötelezettség késedelmes voltából vagy elmulasztásából eredő károkért az alapítvánnyal és harmadik személyekkel szemben a kuratórium tagjai egyetemlegesen felelnek.

(5) A jogutód nélkül megszűnő alapítványnak a hitelezői igények kielégítése után megmaradó vagyonáról a törlését elrendelő határozatban kell rendelkezni. (Ptk. 3:403. §)

Megszűnés esetén a megmaradó vagyonrészt a Szegedi Katolikus Egyetemi Lelkészség támogatására kell fordítani.

Az Alapítvány felügyelete:

Az Alapítvány működése felett a törvényes felügyeletet az ügyészség látja el.

Alulírott alapítók a fenti Alapító okiratot elolvastuk, és azt mint akaratunknak mindenben megfelelőt írtuk alá.

Igazolom, hogy a létesítő okirat egységes szerkezetbe foglalt szövege megfelel a létesítőokirat-módosítások alapján hatályos tartalmának.

Szeged, 2017. július 28.

|  |  |  |
| --- | --- | --- |
| Csiszár Imre | Krabót-Hóbár Ágnes | Hortobágyi Attila |
| alapító | alapító | alapító |

Előttünk, mint tanúk előtt:

|  |  |
| --- | --- |
| Varga Balázs | Jusztin István |
| Budapest, 1991. 06. 10. | Balassagyarmat, 1975. 12. 27. |
| Egri Irén | Vincze Piroska |
| 2120 Dunakeszi,Barátság útja 16. | 6729 Szeged,Vaskapu u. 29. |
| 006758PA | 047536MA |
|  |  |